Diari Oficial de la Generalitat Valenciana


Sumari del DOGV 7484, del 12-03-2015 (2015/2060)

RESOLUCIÓ de 23 de febrer de 2015, de la Direcció General de Recursos Humans, per la qual es confirma en els seus llocs de treball respectius les persones que han superat la prova selectiva de la Convocatòria 140/04, d'accés al grup C, sector administració general, pel torn de promoció interna, per mitjà de la conversió directa de places, en execució de sentència.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7484

Data del DOGV
:   12-03-2015

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2015/2060


Data del document
:   23-02-2015

Organisme emissor
:   Conselleria d'Hisenda i Administració Pública

Tipus de document
:   Resolució

Anàlisi jurídica

 Descriptors 

:   * Conselleria d'Hisenda i Administració Pública
    * funcionari

RESOLUCIÓ de 23 de febrer de 2015, de la Direcció General de Recursos Humans, per la qual es confirma en els seus llocs de treball respectius les persones que han superat la prova selectiva de la Convocatòria 140/04, d'accés al grup C, sector administració general, pel torn de promoció interna, per mitjà de la conversió directa de places, en execució de sentència. [2015/2060]  
Per Resolució de 2 d'octubre de 2014, del conseller d'Hisenda i Administració Pública, publicada en el Diari Oficial de la Comunitat Valenciana número 7393, de 31 d'octubre de 2014, es publica, a proposta del tribunal de selecció, en compliment de la decisió de la sentència 54/2012, de 9 de febrer, del Jutjat Contenciós Administratiu número 7 de València, la relació d'aspirants que han superat, per orde de puntuació, l'oposició de la Convocatòria 140/04, i, en conseqüència, superen l'esmentada oposició José M.ª Padilla Lozano, Benjamín Giner Signes i M.ª Carmen Perona Martínez.  
Realitzats els tràmits de presentació i verificació de la documentació exigida en l'apartat segon de l'esmentada resolució, i vista la Resolució de 10 febrer de 2015, de la Direcció General de Recursos Humans, de modificació dels llocs de treball números 22532 i 6073, procedix confirmar els aspirants en els respectius llocs de treball de què són titulars amb destinació definitiva.  
Vist el que disposen els articles 118 de la Constitució Espanyola, 17.2 de la Llei Orgànica 6/1985, d'1 de juliol, del Poder judicial i 103 i següents de la Llei 29/1998, de 13 de juliol, reguladora de la jurisdicció contenciosa administrativa, que establixen l'obligatorietat de complir les sentències i la resta de resolucions fermes dictades pel Jutges i Tribunals.  
En virtut d'això, i fent ús de les atribucions que conferix a esta Direcció General de Recursos Humans l'apartat 3 de l'article 18 del Reglament de Selecció, Provisió de Llocs de Treball i Carrera Administrativa, així com l'article 39 del Decret 20/2013, de 25 de gener, del Consell, pel qual s'aprova el Reglament orgànic i funcional de la Conselleria d'Hisenda i Administració Pública, resolc:  
  
  
Primer  
Confirmar el personal que es detalla en l'annex I i que, en execució de sentència, ha superat l'oposició de la Convocatòria 140/2004, d'accés al grup C, sector administració general, pel torn de promoció interna per conversió directa de places, corresponent a l'oferta d'ocupació pública de la Generalitat de 2004, en els llocs de treball de què són titulars i que en el mateix annex s'indiquen, amb efectes del nomenament de funcionari/a de carrera.  
  
Segon  
L'acte de presa de possessió tindrà lloc el dia 1 d'abril de 2015, a les 10.00 hores, en el Servici de Selecció de Personal i Provisió de Llocs de Treball de la Direcció General de Recursos Humans, a València, carrer Miquelet, número 5, 2n pis.  
Els efectes econòmics i administratius de la presa de possessió seran del dia 1 de desembre de 2008.  
  
Contra la present resolució, les persones legitimades podran presentar incident d'execució de sentència al Jutjat Contenciós Administratiu número 7 de València, de conformitat amb el que disposa l'article 109 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 23 de febrer de 2015.- La directora general de Recursos Humans: Ana Brugger Navarro.